作者：李莱老
词牌/韵律：台城路・齐天乐

paragraphs: 半空河影流云碎，亭皋嫩凉收雨。
井叶还惊，江莲乱落，弦月初生商素。
堂深几许。
渐爽入云帱，翠绡千缕。
纨扇恩疏，晚萤光冷照窗户。
文园憔悴顿老，又西风暗换，丝鬓无数。
灯外残砧，琴边瘦枕，一一情伤迟暮。
故人倦旅。
料渭水长安，感时吟苦。
正自多愁，砌蛩终夜语。